Autor: MM
Teisipäev, 05. jaanuar 2021.Loe kommentaare
| KommenteeriPolitsei käis aastavahetuse nädalal 45 väljakutsel, alustas 19 väärteomenetlust ning kolm kriminaalmenetlust, toimetas arestimajja kainenema kolm meest, neist ühe kaks korda.
Möödunud nädal ja aastavahetus möödusid politseile rahulikult. “Aastavahetuse ööl oli väljakutseid mõni üksik, kus politsei tegeles peamiselt joobes inimestega. Siiski lõppes kõik viisakalt ja kedagi kainenema ei toimetatud,” ütles Kuressaare politseijaoskonna patrullitalituse juht Matis Sikk. Näiteks sõi üks mees Olerexi tanklas riiulitelt toitu, ent keeldus algul maksmast. Kohale tuli mehe sõber, kes arve tasus.
28. detsembril sõitis juht atutoga Risti-Virtsu-Kuivastu-Kuressaare maantee 102. kilomeetril teelt välja vastu puud, kuna püüdis metsloomast mööda põigata. Juht viibis sõidukis üksinda ja viga ei saanud. Sõiduk vajas sündmuskohalt äratoimetamiseks puksiiri.
29. detsembri õhtul püüdis 29-aastane mees Kuressaares spaahotellist varastada hotelli restorani joogiklaase ja vaasi, peitses need põue. Vaas kukkus põrandale puruks, kuid kleint keeldus kahju hüvitamisest.
3. jaanuari hilisõhtul visati Astes kiviga puruks korteri aknaklaas. Mõlema juhtumi kohta alustas politsei väärteomenetluse.
Politsei kõrvaldas nädala jooksul juhtimiselt viis alkoholi tarvitanud sõidukijuhti. Mitmel juhul tänab politsei tähelepanelikke inimesi, kellel on julgust sekkuda seaduserikkumistesse. 1. jaanuaril kella 18.30 sai politsei väljakutse Kuivastu maanteel vingerdavast ohtlikust sõidukist. Patrullil õnnestus Audi peatada Orinõmme-Saikla teel ja tuvastas tal alkoholijoobe. Politsei alustas juhi suhtes kriminaalmenetlust.